_:nab1bfc890a2f4584b022f576ddd1d8d4xb0
<http://schema.org/articleBody>
"Ministerul Afacerilor Externe informează cetăţenii români care intenţionează să călătorească în Bulgaria sau să tranziteze acest teritoriu către Grecia sau Turcia că, prin punctul comun de frontieră Giurgiu - Ruse, în perioada 19 - 26 iunie, au loc pe tronsonul bulgar al Podului Prieteniei lucrări de reabilitare. Pentru a evita timpii mari petrecuți la graniță, MAE recomandă folosirea tuturor punctelor de trecere a frontierei bulgare deschise traficului internaţional.\r\nPe timpul nopţii, segmentul de drum va fi liber pentru circulaţia rutieră, precizează MAE, într-un comunicat transmis luni. Conform sursei citate, pe timpul zilei, în zona de reparaţie a podului, traficul rutier se va desfăşura pe o singură bandă de circulaţie, fiind dirijat de indicatoare şi semnalizatoare rutiere.\r\nAstfel, pentru perioada menţionată se preconizează înregistrarea unor timpi de aşteptare ridicaţi pentru trecerea frontierei prin punctul comun de control Giurgiu - Ruse.\r\n\r\nMAE recomandă folosirea tuturor punctelor de trecere a frontierei bulgare\r\nPe acest fond, MAE recomandă folosirea tuturor punctelor de trecere a frontierei bulgare deschise traficului internaţional, după cum urmează:\r\n\r\n\r\n \t la frontiera româno - bulgară: Giurgiu - Ruse, Calafat - Vidin, Negru Vodă - Kardam, Vama Veche - Durankulak, Lipniţa - Kainardja şi Dobromir - Krushari (ultimele două puncte cu orar de funcţionare între orele 8,00 - 20,00, pentru autovehicule cu masa totală admisă de până la 3,5 tone), Ostrov - Silistra, Bechet - Oryahovo (ferry), Turnu Măgurele - Nikopol (ferry) şi Zimnicea - Svishtov (ferry) (ultimele două puncte cu program de funcţionare între orele 8,00 - 20,00);\r\n \tla frontiera bulgaro - elenă: Kulata - Promachonas, Makaza - Nimfea (masa totală admisă a autovehiculelor de până la 3,5 tone), Ilinden - Exohi (traseu ocolitor pentru PCTF Kulata, ruta spre Kavala), Kapitan Petko Voivoda - Ormenion (ruta spre Alexandropolis), Zlatograd - Termes şi Ivaylovgrad - Kiprinos (ultimele două puncte doar pentru autovehicule cu masa totală admisă de până la 3,5 tone);\r\n \tla frontiera bulgaro - turcă: Kapitan Andreevo - Kapikule, Lesovo - Hamzabeyli, Malko Târnovo - Derekoy (ultimul punct de trecere a frontierei prezintă o infrastructură redusă şi înregistrează în mod constant timpi măriţi de aşteptare).\r\n\r\nDe asemenea, MAE le recomandă cetăţenilor români să urmărească cu atenţie situaţia din zona punctului comun de frontieră Giurgiu - Ruse, iar conducătorii auto să adopte o conduită preventivă, să circule cu viteză adecvată şi să respecte cu stricteţe semnalizarea rutieră temporară montată pe pod şi indicaţiile/ semnalele autorităţilor de control aflate la faţa locului.\r\nÎn această perioadă este posibil să se formeze coloane de autovehicule, în special de autocamioane, arată MAE.\r\nAstfel, cetăţenii români sunt sfătuiţi să se asigure că deţin suficiente resurse de combustibil, apă şi alimente şi să menţină în stare de funcţionare mijloacele mobile de comunicare, iar companiile româneşti de transport internaţional de marfă / pasageri să ia măsurile adecvate în vederea organizării temeinice a itinerariilor de deplasare, prin luarea în considerare a posibilităţii înregistrării unor timpi măriţi de aşteptare la trecerea frontierei şi asigurarea resurselor necesare de apă şi alimente persoanelor transportate.\r\nÎn acest context, MAE subliniază importanţa informării corecte a conducătorilor auto români, achiziţionării din timp a vinietelor electronice şi achitării conforme a taxelor de drum de tip TOLL pentru folosirea infrastructurii rutiere publice din Bulgaria, în conformitate cu legislaţia în vigoare.\r\nConform MAE, informaţii relevante pentru deplasarea/ tranzitul prin Bulgaria pot fi obţinute şi prin accesarea următoarelor pagini de internet:\r\n* privind vinieta electronică şi taxele de drum tip TOLL - www.bgtoll.bg/ro/;\r\n* privind situaţia traficului prin punctele de trecere a frontierei bulgare - www.mvr.bg/gdgp/....;\r\n* privind starea actuală a drumurilor - pe aplicaţia gratuită LIMA www.lima.api.bg, pe pagina de internet a Agenţiei \"Infrastructura Rutieră\" - www.api.bg şi la numărul de telefon 070013020, accesibil în regim non-stop;\r\n* privind regimul vamal la intrarea în Bulgaria dinspre Turcia pe site-ul www.mae.ro/travel-conditions/3677(Condiţii de călătorie în Bulgaria, titlul Reglementări vamale) şi pe site-ul Agenţiei \"Vămi\" din Bulgaria - www.customs.bg/wps/portal/agency-en/home/info-citizens;\r\n* privind starea vremii - www.weather.bg.\r\nCetăţenii români pot solicita asistenţă consulară la numărul de telefon al Ambasadei României la Sofia: +35929733510, apelurile fiind redirecţionate către Centrul de Contact şi Suport al Cetăţenilor Români din Străinătate şi preluate de operatorii Call Center în regim de permanenţă.\r\nDe asemenea, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie telefonul de permanenţă al misiunii diplomatice a României în Bulgaria: +359879440758.\r\nMAE recomandă şi consultarea paginilor de Internet: www.mae.ro/node/51904, http://sofia.mae.ro, https://ec.europa.eu/consularprotection/content/travel-advice_ro, www.meteoalarm.org şi www.mae.ro.\r\nEditor : A.A."
<https://gardianul.net/recomandarile-mae-pentru-romanii-care-vor-sa-mearga-in-bulgaria-in-aceasta-perioada/>